《戏作公子歌送宣明府》
宋代·洪朋

人间天上张公子，宰邑弹琴艺桃李。门前五柳卧桁杨，刃无全桃有如此。

三年墨绶何必迟，万里青云从此始。壁阴多暇清昼同，生尘罗袜醉春风。

东飞伯劳西飞燕，南飞乌鹊北飞鸿。红妆倚楫君青骢，但愿主人黑头公。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。